
BIROULUI PERMANENT

AL

CAMEREI DEPUTAŢILOR
Vă înaintăm, alăturat, raportul comun asupra Proiectului  de Lege  pentru modificarea și completarea Legii vânătorii și a protecției fondului cinegetic nr. 407/2006, transmis spre dezbatere în fond, Comisiei pentru agricultură, silvicultură, industrie alimentară și servicii specifice și Comisiei pentru mediu și echilibru ecologic cu adresa nr. PLx nr. 377/2026 din 11 mai 2026. 
 
În raport cu obiectul şi conţinutul său, proiectul de lege face parte din categoria legilor ordinare.

	PREŞEDINTE


	
	PREȘEDINTE

RAPORT COMUN
asupra Proiectului  de Lege  pentru modificarea și completarea 
Legii vânătorii și a protecției fondului cinegetic nr. 407/2006 

(PLx. 377/2026)

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru  agricultură, silvicultură, industrie alimentară şi servicii specifice și Comisia pentru mediu și echilibru ecologic au fost sesizate pentru dezbatere în fond,  cu Proiectul de Lege pentru modificarea și completarea Legii vânătorii și a protecției fondului cinegetic nr. 407/2006, transmis cu adresa nr.PLx. 377/2026, înregistrat la Comisia pentru agricultură, silvicultură, industrie alimentară și servicii specifice cu nr.7c-5/389/11 mai 2026 și la Comisia mediu și echilibru ecologic sub nr.7c-8/261/11 mai 2026.

Senatul, în calitate de primă Cameră sesizată, a adoptat proiectul de lege la data de 06.05.2026, cu respectarea prevederilor art.76 alin.(2) din Constitutia României, republicată.  

Consiliului Legislativ a avizat favorabil proiectul de Lege cu observații și propuneri (nr.291/30.03.2026).
Consiliul Economic și Social avizează nefavorabil proiectul de act normativ (nr.2142/25.03.2026).

Proiectul de lege are ca obiect de reglementare modificarea şi completarea Legii nr.407/2006, în sensul instituirii obligaţiei de comunicare a identităţii gestionarului fondului cinegetic către unităţile administrativ-teritoriale pe raza cărora este situat fondul cinegetic, în termen de 30 de zile de la data semnării contractului. 

Comisia pentru administrație publică și amenajarea teritoriului a avizat favorabil proiectul de lege (nr. 7c-7/426/2026). 

În conformitate cu prevederile art.62, art.64 și art. 133 din Regulamentul Camerei Deputaţilor, republicat, cu modificările ulterioare, membrii Comisiilor sesizate în fond au examinat proiectul de lege în ședințe separate. 

Membrii Comisiei pentru mediu și echilibru ecologic au examinat proiectul de lege în ședinta din data de 9 iunie 2026. La lucrările comisiei au participat deputaţi conform listei de prezenţă.

În urma dezbaterilor şi a opiniilor exprimate, membrii Comisiei pentru mediu și echilibru ecologic au hotărât, cu unanimitate de voturi, să transmită Comisiei pentru agricultură, silvicultură, industrie alimentară și servicii specifice, un raport preliminar de adoptare a proiectului de Lege pentru modificarea şi completarea Legii vânătorii şi a protecţiei fondului cinegetic nr.407/2006 cu amendamente admise redate în anexa.

Membrii Comisiei pentru agricultură, silvicultură, industrie alimentară și servicii specifice au examinat proiectul de lege în ședința, cu prezență fizică și on line, din data de 30 iunie 2026. La ședința comisiei, deputații și-au înregistrat prezența conform listei de prezență. 

În urma examinării proiectului de lege și a opiniilor exprimate, membrii Comisiei pentru agricultură, silvicultură, industrie alimentară și servicii speciifce au hotărât, cu unanimitate de voturi, adoptarea proiectului de lege, cu amendamente admise prezentate în anexă.

În urma finalizării dezbaterilor, membrii celor două comisii au hotărât, cu unanimitate de voturi, să transmită plenului Camerei Deputaților prezentul raport comun prin care se propune adoptarea Proiectului de Lege pentru modificarea și completarea Legii vânătorii și a protecției fondului cinegetic nr. 407/2006 cu amendamentele  admise redate în anexă.

Conform prevederilor art. 75 din Constituţia României, republicată şi ale art. 92 alin.(9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

În raport cu obiectul şi conţinutul său, proiectul de lege face parte din categoria legilor ordinare.

	
	

	
	


	PREȘEDINTE
   Ionel CIUNT

	
	PREȘEDINTE

Adrian GIURGIU

	SECRETAR
Ion SAMOILĂ

	
	SECRETAR,

Csaba KÖNCZEI

	
	
	

	Consilier parlamentar dr. Gabriela Amalia Ciurea
	
	Consilier parlamentar Alina Maria Alexandriuc

Anexă

A M E N D A M E N T E    A D M I S E
În urma examinării, membrii Comisiilor propun adoptarea proiectului de lege cu următoarele amendamente:

	Nr. crt.
	Text   

Legii vânătorii şi a protecţiei fondului cinegetic nr.407/2006
	Text adoptat de Senat
	Amendamente propuse

(autor amendamentule)
	Motivare

 

	1. 
	
	Titlul legii

Lege

pentru modificarea și completarea Legii vânătorii și a proteției fondului cinegetic nr.407/2006
	Nemodificat
	

	2. 
	
	Art.1. - Legea vânătorii și a protecției fondului cinegetic nr.407/2006, publicată în Monitorul Oficial al Romaniei, Partea I, nr.944 din 22 noiembrie 2006, cu modificările și completările ulterioare, se modifică și se completează după cum urmează:
	Nemodificat
	

	3. 
	Art. 9

(1)
La încredinţarea gestiunii, administratorul încheie cu gestionarul un contract de gestionare pentru o perioadă de 16 ani.

(11)
Prevederile alin. (1) se aplică şi gestionarilor cu contracte de gestionare în derulare, cu acordul acestora.

(2)
Gestionarul este obligat să plătească tariful de gestionare anual, în două tranşe egale, prima până la data de 30 noiembrie a anului în curs şi a doua până la data de 15 mai a anului următor.
	1.La articolul 9, după alineatul (11) se introduce un nou alineat, alin.(12), cu următorul cuprins:
(12) Gestionarul este obligat ca, în termen de cel mult 30 de zile, să înștiințeze unitățile administrativ-teritoriale pe raza cărora este situat fondul cinegetic, prin orice mijloc de comunicare, despre încheierea contractului prevăzut la alin.(l), precum și despre actele adiționale ale acestuia.”
	Nemodificat

 (12) - Gestionarul fondului cinegetic are obligația ca, în termen de cel mult 30 de zile de la data încheierii contractului de gestionare prevăzut la alin.(1), precum și de la  data   fiecărui act adițional la acesta, să notifice unitățile administrativ -teritoriale pe raza cărora este situat fondul cinegetic. Notificarea se transmite prin scrisoare recomandată cu aviz de primire, prin poștă electronică sau prin depunere directă la registratura unității administrativ-teritoriale.
Autor: 

Comisia pentru mediu
Comisia pentru agricultură


	conform cu pct.7 din avizul CL.



	4. 
	Art. 48

(1)
Constituie contravenţii următoarele fapte şi se sancţionează după cum urmează:

------------------------------------
b)
încălcarea dispoziţiilor prevăzute la art. 23 alin. (1) lit. c), d), j), k), l). q) şi w), precum şi la art. 39 lit. h), k), n) şi r), cu amendă de la 500 lei la 1.500 lei;
	2.La articolul 48 alineatul (1), litera b) se modifică și va avea următorul cuprins:

„b) încălcarea dispozițiilor prevăzute la art.9 alin.(12), art.23 alin.(l) lit.c), d), j), k), l), q) w), precum la art.39 lit. h), k), n) r), cu amendă de la 500 lei la 1.500 lei;”
	Nemodificat 
	

	5. 
	
	Art.II.- Prezenta lege intră în vigoare la 30 de zile de la data publicării în Monitorul Oficial al Romaniei, Partea I.
	Nemodificat 

